ມະນຸດກົບ ມຸດຫາຫຼັກຖານ ໃນການຍິງສັງຫານ ຢູ່ທີ່ໜອງນ້ຳ ໃນລັດຄາລີຟໍເນຍ
ອົງການ FBI ບໍ່ໄດ້ແຈ້ງໃຫ້ຊາບວ່າ ເຂົາເຈົ້າຊອກຫາຫຍັງ​ ແຕ່ລາຍງານຂ່າວນຶ່ງ ເວົ້າວ່າ​ ອາດຈະເປັນ ເຄື່ອງເກັບຂໍ້ມູນ ຂອງຄອມພິວເຕີ້ ທີ່ຖືກຖິ້ມ ລົງໃນໜອງນ້ຳ.
ມະນຸດກົບມຸດລົງໄປພື້ນໜອງແຫ່ງນຶ່ງທີ່ເມືອງ San Bernadino ລັດກາລີຟໍເນຍບ່ອນທີ່ສອງຜົວເມຍໄດ້ຍິງສັງຫານ 14 ຄົນໃນສັບ ປະດາແລ້ວນີ້ ຊຶ່ງມີລາຍງານວ່າ ມີຄົນເຫັນເຂົາເຈົ້າ ພາກັນໄປ ທີ່ ໜອງດັ່ງກ່າວ ທ່ານ David Bowdich ຮອງຫົວໜ້າ ອົງການສັນຕິບານກາງສະ ຫະລັດຫຼື FBI ໃນເຂດນະຄອນ Los Angeles ບໍ່ຍອມເປີດເຜີຍ ໃຫ້ຊາບ ກ່ຽວກັບຫຼັກຖານທີ່ສະເພາະເຈາະຈົງ ທີ່ພວກມະນຸດກົບ ຊອກຫາໃນວັນພະຫັດວານນີ້ ແຕ່ມີອົງການຂ່າວນຶ່ງລາຍງານວ່າ ອາດຈະເປັນເຄື່ອງເກັບຂໍ້ມູນ ຫຼື hard drive ຂອງຄອມພິວເຕີ້ ຢູ່ ໃນໜອງດັ່ງກ່າວກໍເປັນໄດ້ ທ່ານ Bowdich ເວົ້າວ່າ ການຄົ້ນຫາຢູ່ທີ່ໜອງນ້ຳດັ່ງກ່າວ ອາດຈະໃຊ້ເວລາ ຫລາຍໆມື້ ທ່ານກ່າວວ່າ ອົງການ FBI ອາດຈະປະໝາດຈົນເກີນໄປ ທີ່ບໍ່ໄດ້ຕິດຕາມເບິ່ງທຸກໆຫລັກ ຖານຂໍ້ມູນກ່ຽວກັບການຍິງສັງຫານໃນຄັ້ງນີ້ ນອກນັ້ນ ທ່ານ Bowdich ຍັງກ່າວວ່າ ຈຳນວນພວກທີ່ໄດ້ຮັບບາດເຈັບ ໃນການຍິງສັງ ຫານ ໄດ້ເພີ້ມຂຶ້ນເປັນ 22 ຄົນ ໃນວັນພະຫັດວານນີ້ ເວລາຜູ້ເຄາະຮ້າຍຄົນນຶ່ງພົບເຫັນ ບາດແຜທີ່ພົວພັນກັບອາຊະຍາກຳດັ່ງກ່າວ ທ່ານບໍ່ໄດ້ໃຫ້ລາຍລະອຽດໃດໆ ທ່ານກ່າວວ່າ ຄະນະສືບສວນ ຂອງອົງການ FBI ໄດ້ພົບພໍ້ກັບບັນດາຄອບຄົວ ແລະຜູ້ ເຄາະຮ້າຍ ໂດຍກ່າວວ່າ ຫລາຍຄົນອາດຈະບໍ່ສາມາດຟື້ນໂຕຄືນມາໄດ້ຈາກບາດແຜ ທາງດ້ານຮ່າງກາຍ ແລະຈິດໃຈໄດ້ ທ່ານເວົ້າວ່າ ອົງການ FBI ບໍ່ຕ້ອງການຢາກໃຫ້ມີ ການພົບພໍ້ແບບນີ້ອີກ